

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/16-01/14

URBROJ: 2186/10-01/1-16-02

Vidovec, 22.12.2016.

**Z A P I S N I K**

**sa 27. sjednice Općinskog vijeća Općine Vidovec, održane dana 22. prosinca 2016. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 27. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranića, zamjenicu načelnika Dubravku Rog, djelatnice Jedinstvenog upravnog odjela Općine Vidovec, predsjednike mjesnih odbora, kao i predstavnicu medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 10 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Benček, Dubravko Zavrtnik, Marijo Serini, Srećko Županić, Sandra Kolarić, Ivan Kušćar, Josip Puček

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Ivica Papec – opravdano, Nadica Cafuk-neopravdano, Damir Hosni-neopravdano, Nikola Pozder - opravdano, Stjepan Smernjak - neopravdano

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, Nikolina Koščak viši referent za komunalno gospodarstvo, Milan Papec predsjednik MO Vidovec, Marijan Rožić predsjednik MO Cargovec – Zamlača, Dejan Presečki predsjednik MO Budislavec - Domitrovec i Ivana Dreven Varaždinske vijesti.

**USVAJANJE ZAPISNIKA SA 26. SJEDNICE OPĆINSKOG VIJEĆA OPĆINE VIDOVEC ODRŽANE DANA 29.11.2016. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima dopune, izmjene, ako nema dajem zapisnik sa 26. sjednice na glasanje, tko je za takav zapisnik ?“

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 26. sjednice Općinskog vijeća Općine Vidovec usvojeni jednoglasno, sa 10 glasova od 10 prisutnih članova Općinskog vijeća.**

**UTVRĐIVANJE DNEVNOG REDA ZA 27. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 27. sjednicu Općinskog vijeća Općine Vidovec i predlažem slijedeći dnevni red“

**D N E V N I R E D**

1. Prijedlog Analize stanja sustava civilne zaštite na području općine Vidovec za 2016. godinu,
2. Prijedlog Plana razvoja sustava civilne zaštite na području općine Vidovec za 2017. godinu,
3. Prijedlog Smjernica za organizaciju i razvoj sustava civilne zaštite na području općine Vidovec za vremensko razdoblje od 2017. do 2020. godine,
4. Prijedlog Odluke o određivanju pravnih osoba od interesa za sustav civilne zaštite na području općine Vidovec,
5. A) Prijedlog Strategije upravljanja i raspolaganja imovinom u vlasništvu Općine Vidovec za razdoblje od 2017. do 2022. godine,
6. Prijedlog Plana upravljanja i raspolaganja imovinom u vlasništvu Općine Vidovec za 2017. godinu,
7. Prijedlog Odluke o III. Izmjenama i dopunama Odluke o komunalnom doprinosu Općine Vidovec,
8. Izvješće o poslovanju groblja za 2015. godinu,
9. Razno

Predsjednik Općinskog vijeća Zdravko Pizek :

„Predlažem dopunu dnevnog reda pod točkom 8. Prijedlog I. Izmjena i dopuna Financijskog plana Dječjeg vrtića „Škrinjica“ za 2016. godinu i točka 9. Razno.

Tko je za takav dnevni red sa dopunom ?

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za 27. sjednicu Općinskog vijeća Općine Vidovec zajedno sa dopunom usvojeni jednoglasno sa 10 glasova od 10 prisutnih članova Općinskog vijeća te glasi ;**

1. Prijedlog Analize stanja sustava civilne zaštite na području općine Vidovec za 2016. godinu,
2. Prijedlog Plana razvoja sustava civilne zaštite na području općine Vidovec za 2017. godinu,
3. Prijedlog Smjernica za organizaciju i razvoj sustava civilne zaštite na području općine Vidovec za vremensko razdoblje od 2017. do 2020. godine,
4. Prijedlog Odluke o određivanju pravnih osoba od interesa za sustav civilne zaštite na području općine Vidovec,
5. A) Prijedlog Strategije upravljanja i raspolaganja imovinom u vlasništvu Općine Vidovec za razdoblje od 2017. do 2022. godine,

B) Prijedlog Plana upravljanja i raspolaganja imovinom u vlasništvu Općine Vidovec za 2017. godinu,

1. Prijedlog Odluke o III. Izmjenama i dopunama Odluke o komunalnom doprinosu Općine Vidovec,
2. Izvješće o poslovanju groblja za 2015. godinu,
3. Prijedlog I. Izmjena i dopuna Financijskog plana Dječjeg vrtića „Škrinjica“ za 2016. godinu,
4. Razno

**Točka 1.**

**Prijedlog Analize stanja sustava civilne zaštite**

**na području općine Vidovec za 2016. godinu**

Prijedlog Analize stanja sustava civilne zaštite na području općine Vidovec za 2016. godinu, objasnila je zamjenica općinskog načelnika Dubravka Rog napomenuvši da, sukladno novom Zakonu o sustavu civilne zaštite jedinice lokalne samouprave moraju prilikom donošenja proračuna razmatrati i Analizu stanja sustava civilne zaštite na području Općine.

Zamjenica je istaknula slijedeće: „Imam samo neke izmjene pa predlažem da pod vatrogastvom izmijenimo da nemamo dva navalna vozila nego jedno navalno vozilo, nije od 3500 litara vode, nego od 2500 litara vode, broj operativnih vatrogasaca u DVD- u Nedeljanec je 14, a ne 11 kao što je navedeno u vašem prijedlogu, zatim predlažem da pod provedene aktivnosti u 2016. godini u DVD Vidovec još dodamo kup Tužno održan 28.08.2016. i pod vježbe, vježbe evakuacije u područnoj školi Nedeljanec sa demonstracijom vatrogasne opreme. I pod manifestacijom Zeljarijada.“

Predsjednik je otvorio raspravu.

U raspravu se uključio član Vijeća Dubravko Zavrtnik, postaveći pitanje da li se radi o izmjenama i dopunama ili o štamparskim greškama.

Zamjenica općinskog načelnika Dubravka Rog pojasnila je da se radi o izmjenama i dopunama, obzirom da su dobiveni podaci od DVD-ova koji su sad ispravljeni.

Predsjednik Općinskog vijeća Zdravko Pizek dao je Prijedlog Analize stanja sustava civilne zaštite na području općine Vidovec za 2016. godinu sa izmjenama i dopunama, na glasovanje:

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Analiza stanja sustava civilne zaštite na području općine Vidovec za 2016. godinu sa izmjenama i dopunama usvojena jednoglasno sa 10 glasova od 10 prisutnih članova Općinskog vijeća.**

**Točka 2.**

**Prijedlog Plana razvoja sustava civilne zaštite**

**na području općine Vidovec za 2017. godinu**

Prijedlog Plana razvoja sustava civilne zaštite na području općine Vidovec za 2017. godinu pojasnila je zamjenica načelnika Dubravka Rog, napomenuvši da je, temeljem Zakona o sustavu civilne zaštite, potrebno donijeti Plan razvoja sustava civilne zaštite na području općine Vidovec za 2017. godinu. Zamjenica načelnika je u izlaganju predložila izmjenu u Planu: „Operativne snage koje djeluju, više ne postoji stožer zaštite i spašavanja, pa predlažem da to brišemo, u 2017. godini samo postoji stožer civilne zaštite, znači pod točkom 2.1. treba brisati stožer zaštite i spašavanja.“

Predsjednik je otvorio raspravu.

Predsjednik Općinskog vijeća Zdravko Pizek :

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Plan razvoja sustava civilne zaštite na području općine Vidovec za 2017. godinu usvojen jednoglasno sa 10 glasova od 10 prisutnih članova Općinskog vijeća.**

**Točka 3.**

**Prijedlog Smjernica za organizaciju i razvoj sustava civilne zaštite**

**na području općine Vidovec za vremensko razdoblje od 2017. do 2020. godine**

Prijedlog Smjernica za organizaciju i razvoj sustava civilne zaštite na području općine Vidovec za vremensko razdoblje od 2017. do 2020. godine pojasnila je zamjenica načelnika Dubravka Rog, napomenuvši da je sukladno Planu razvoja sustava civilne zaštite potrebno donijeti Smjernice za vremensko razdoblje od 2017. do 2020. godine.

Predsjednik je otvorio raspravu.

Predsjednik Općinskog vijeća Zdravko Pizek :

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su Smjernice za organizaciju i razvoj sustava civilne zaštite na području općine Vidovec za vremensko razdoblje od 2017. do 2020. godine usvojene jednoglasno sa 10 glasova od 10 prisutnih članova Općinskog vijeća.**

**Točka 4.**

**Prijedlog Odluke o određivanju pravnih osoba**

**od interesa za sustav civilne zaštite na području općine Vidovec**

Prijedlog Odluke o određivanju pravnih osoba od interesa za sustav civilne zaštite na području općine Vidovec pojasnila je zamjenica načelnika Dubravka Rog, napomenuvši da s obzirom na novi Zakon o sustavu civilne zaštite, u pravnim osobama od interesa za sustav civilne zaštite na području općine Vidovec više ne mogu biti OPG-ovi i obrti. Suglasnost na ovu odluku dobivena je od strane Državne uprave za zaštitu i spašavanje.

Predsjednik je otvorio raspravu.

Predsjednik Općinskog vijeća Zdravko Pizek :

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Odluka o određivanju pravnih osoba od interesa za sustav civilne zaštite na području općine Vidovec usvojena jednoglasno sa 10 glasova od 10 prisutnih članova Općinskog vijeća.**

**Točka 5.**

1. **Prijedlog Strategije upravljanja i raspolaganja imovinom u vlasništvu Općine Vidovec za razdoblje od 2017. do 2022. godine**
2. **Prijedlog Plana upravljanja i raspolaganja imovinom u vlasništvu Općine Vidovec za 2017. godinu**

Prijedlog Strategije upravljanja i raspolaganja imovinom u vlasništvu Općine Vidovec za razdoblje od 2017. do 2022. godine, te prijedlog Plana upravljanja i raspolaganja imovinom u vlasništvu Općine Vidovec za 2017. godinu pojasnio je načelnik Bruno Hranić, napomenuvši da je donošenje spomenute Strategije i Plana zakonska obveza, a takav je bio i nalog državne revizije. Cilj strategije i plana općenito je da se jedinice lokalne samouprave obvežu da dobro gospodare svojom imovinom.

Predsjednik je otvorio raspravu.

Predsjednik Općinskog vijeća Zdravko Pizek dao je na glasovanje zajedno točku A) Prijedlog Strategije upravljanja i raspolaganja imovinom u vlasništvu Općine Vidovec za razdoblje od 2017. do 2022. godine i točku B) Prijedlog Plana upravljanja i raspolaganja imovinom u vlasništvu Općine Vidovec za 2017. godinu

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su Strategija upravljanja i raspolaganja imovinom u vlasništvu Općine Vidovec za razdoblje od 2017. do 2022. godine i Plan upravljanja i raspolaganja imovinom u vlasništvu Općine Vidovec za 2017. godinu usvojeni jednoglasno sa 10 glasova od 10 prisutnih članova Općinskog vijeća.**

**Točka 6.**

**Prijedlog Odluke o III. Izmjenama i dopunama**

**Odluke o komunalnom doprinosu Općine Vidovec**

Prijedlog Odluke o III. Izmjenama i dopunama Odluke o komunalnom doprinosu Općine Vidovec pojasnio je načelnik Bruno Hranić, napomenuvši da su na prošloj sjednici općinskog vijeća, što se tiče samog plaćanja komunalnog doprinosa kod izgradnje, bile izmjene i dopune Odluke o komunalnom doprinosu, koje su se odnosile na to da su u članak oslobođenja dodana braća poginulih i nestalih hrvatskih branitelja, a sad je prijedlog ovih izmjena i dopuna Odluke o komunalnom doprinosu da se isto primjeni i u slučaju legalizacije objekata.

Predsjednik je otvorio raspravu.

Predsjednik Općinskog vijeća Zdravko Pizek :

Tko je za : 10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Odluka o III. Izmjenama i dopunama Odluke o komunalnom doprinosu Općine Vidovec usvojena jednoglasno sa 10 glasova od 10 prisutnih članova Općinskog vijeća.**

**Točka 7.**

**Izvješće o poslovanju groblja za 2015. godinu**

Izvješće o poslovanju groblja podnio je načelnik Bruno Hranić.

Predsjednik Općinskog vijeća otvorio je raspravu.

U raspravi su sudjelovali Ivan Kuščar i Dubravko Zavrtnik.

Predsjednik Općinskog vijeća Zdravko Pizek dao je na glasovanje Izvješće o poslovanju groblja za 2015. godinu.

Tko je za : 8 članova Vijeća

Tko je protiv : 0

Ima li suzdržanih : 2

**Predsjednik Općinskog vijeća Zdravko Pizek konstatirao je da je Izvješće o poslovanju groblja za 2015. godinu usvojeno sa 8 glasova od 10 prisutnih članova Općinskog vijeća.**

**Točka 8.**

**Prijedlog 1. Izmjena i dopuna Financijskog plana**

**Dječjeg vrtića „Škrinjica“ za 2016. godinu**

Prijedlog 1. Izmjena i dopuna Financijskog plana Dječjeg vrtića „Škrinjica“ za 2016. godinu obrazložila je članica Vijeća Martina Bistrović.

Predsjednik Općinskog vijeća otvorio je raspravu.

U raspravi je sudjelovao član Vijeća Ivan Kuščar.

Predsjednik Općinskog vijeća Zdravko Pizek dao je na glasovanje Prijedlog 1. Izmjena i dopuna Financijskog plana Dječjeg vrtića „Škrinjica“ za 2016. godinu.

Tko je za : 8 članova Vijeća

Tko je protiv : 0

Ima li suzdržanih : 2

**Predsjednik Općinskog vijeća Zdravko Pizek konstatirao je da su 1. Izmjene i dopune Financijskog plana Dječjeg vrtića „Škrinjica“za 2016. godinu usvojene sa 8 glasova od 10 prisutnih članova Općinskog vijeća.**

**Točka 9.**

**Razno**

Načelnik Bruno Hranić zahvalio je svim Vijećnicima na suradnji, na konstruktivnoj kritici, te korektnom ponašanju Vijećnika na sjednicama Vijeća. Osvrnuo se na predstojeće izbore i realizaciju aktualnih općinskih projekata. Uputio je čestitku Vijećnicima povodom predstojećih blagdana i pozvao sve nazočne na domjenak.

Predsjednik MO Vidovec Milan Papec izrazio je zadovoljstvo realiziranim, zahvalio načelniku, svim Vijećnicima i zaposlenima u Općini.

Predsjednik Vijeća Zdravko Pizek uputio je čestitku svim nazočnima za predstojeće blagdane.

„Hvala Vam svima, zatvaram 26. sjednicu Vijeća“.

Sjednica je završila u 19 sati i 45 minuta.

Općinsko vijeće Općine Vidovec

Zapisničarka Predsjednik

Zdravko Pizek

Andreja Peharda